A BIZOTTSÁG 1237/2006/EK RENDELETE
(2006. augusztus 16.)
a kiválótól eltérő minőségű közönséges búzára vonatkozóan a 2375/2002/EK rendelet által előírt III. alkontingens keretében alkalmazandó odaítélési együttható rögzítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1),
a harmadik országokból származó, a kiválótól eltérő minőségű közönséges búzára vonatkozó közösségi vámkontingensek megnyitásáról és kezeléséről, valamint az 1766/92/EGK tanácsi rendelettől való eltérésről szóló, 2002. december 27-i 2375/2002/EK bizottsági rendeletre (2) és különösen annak 5. cikke (3) bekezdésére,
mivel:
(1)
A 2375/2002/EK rendelet 2 988 387 tonnás éves vámkontingenst nyitott a kiválótól eltérő minőségű közönséges búzára. Ez a kontingens három alkontingensre van felosztva.
(2)
A 2375/2002/EK rendelet 3. cikkének (3) bekezdése 597 991 tonnában rögzítette 2006-ra a III. alkontingens (09.4125-es tételszám) mennyiségét a 2006. július 1-jétöl2006. szeptember 30-ig terjedő időszak vonatkozásában.
(3)
A 2375/2002/EK rendelet 5. cikkének (1) bekezdésével összhangban a 2006. augusztus 14-én, hétfő (brüsszeli idő szerint) 13 óráig igényelt mennyiségek meghaladják a rendelkezésre álló mennyiségeket. Helyénvaló tehát az igényelt mennyiségekre alkalmazandó odaítélési együttható rögzítésével meghatározni, hogy az engedélyek milyen mennyiségekre bocsáthatók ki,
ELFOGADTA EZT A RENDELETET:
1. cikk
Minden, a 2375/2002/EK rendelet 5. cikkének (1) és (2) bekezdése értelmében 2006. augusztus 14-én hétfő (brüsszeli idő szerint) 13 óráig benyújtott és a Bizottsághoz eljuttatott, a kiválótól eltérő minőségű közönséges búza III. alkontingensére vonatkozó behozatali engedély iránti kérelmet az igényelt mennyiségek 83,57528 %-áig fogadnak el.
2. cikk
Ez a rendelet 2006. augusztus 17-én lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. augusztus 16-án.